NEUVOSTON ASETUS (ETY) N:o 1810/88,
annettu 23 päivänä kesäkuuta 1988,
tietyistä Antarktiksen kalavarojen teknisistä säilyttämistoimenpiteistä annetun asetuksen (ETY) N:o 2245/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83(), sellaisena kuin se on muutettuna Espanjan ja Portugalin liittymisasiakirjalla, ja erityisesti sen 11 artiklan,
ottaa huomioon komission ehdotuksen,
sekä katsoo, että
asetuksen (ETY) N:o 170/83 2 artiklan mukaan mainitun asetuksen 1 artiklassa vahvistettujen tavoitteiden toteutumisen edellyttämät säilyttämistoimenpiteet on valmisteltava käytettävissä olevien tieteellisten lausuntojen perusteella,
Antarktiksen meren eläimistön ja kasviston säilyttämistä koskeva yleissopimus, jäljempänä "yleissopimus", on hyväksytty päätöksellä 81/691/ETY(); yleissopimus tuli voimaan yhteisössä 21 päivänä toukokuuta 1982,
yleissopimuksella perustettu Antarktiksen eläimistön ja kasviston säilyttämiskomissio (CCAMLR) on sen tiedekomitean suosituksesta vahvistanut säilyttämistoimenpiteet, jotka koskevat Etelä-Georgian vesialueella kalastuskaudella 1987/1988 tapahtuvan Champsocephalus gunnarin pyynnin osalta suurinta sallittua saalista (TAC), joka on 35 000 tonnia, sekä saaliiden ilmoittamisjärjestelmää tämän lajin osalta, kuten myös mainitun lajin kohdennetun kalastuksen kieltämistä 1 päivän huhtikuuta ja 1 päivän lokakuuta 1988 välisenä aikana,
nämä säilyttämistoimenpiteet on ilmoitettu CCAMLR:n jäsenille 11 päivänä marraskuuta 1987; koska kyseiset jäsenet eivät esittäneet vastalauseita, säilyttämistoimenpiteet tulivat velvoittaviksi 9 päivänä toukokuuta 1988 yleissopimuksen IX artiklan 6 kohdan nojalla,
CCAMLR:n jäsenet ovat ilmoittaneet olevansa valmiita toteuttamaan näitä säilyttämistoimenpiteitä tilapäisesti ennen niiden velvoittaviksi tulemista edellyttäen, että TAC on vahvistettu Champsocephalus gunnarin osalta 1 päivänä heinäkuuta 1987 alkaneelle kalastuskaudelle 1987/1988,
olisi siis annettava välittömästi tarpeelliset säännökset sen varmistamiseksi, että CCAMLR:n vahvistamia säilyttämistoimenpiteitä sovelletaan yhteisön kalastajiin,
asetuksen (ETY) N:o 170/83 3 artiklan mukaisesti neuvoston tehtävänä on vahvistaa TAC kalakannalle tai kalakantaryhmälle, yhteisön käytettävissä oleva osuus sekä erityisedellytykset, joiden mukaan pyynti on suoritettava,
tässä asetuksessa tarkoitettu kalastustoiminta on tietyistä kalastustoiminnan valvontatoimenpiteistä 23 päivänä heinäkuuta 1987 annetussa neuvoston asetuksessa (ETY) N:o 2241/87() säädettyjen valvontatoimenpiteiden alaista; olisi mukautettava nämä valvontatoimenpiteet CCAMLR:n vahvistaman saaliiden ilmoittamisjärjestelmän vaatimusten mukaisiksi,
CCAMLR:n Champsocephalus gunnarin osalta vahvistama TAC kattaa koko kalastuskauden 1987/1988; sen vuoksi olisi säädettävä, että jäsenvaltiot antaisivat komissiolle tiedoksi myös niiden alusten 1 päivän heinäkuuta 1987 ja tämän asetuksen voimaantulopäivän välisenä aikana pyytämät saaliit, ja
asetusta (ETY) N:o 2245/85(), sellaisena kuin se on viimeksi muutettuna asetuksella (ETY) N:o 2243/87(), on muutettava asiaankuuluvalla tavalla,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 2245/85 seuraavasti:
1) Korvataan 2 artikla seuraavasti:
"2 artikla
Pyyntikiellot (*)
1. Kaikki kalastus on kielletty kahdentoista meripeninkulman kokoisella alueella Etelä-Georgian rannikon edustalla.
2. Notothenia rossiin kohdennettu kalastus on kielletty:
- Pyreneiden niemimaalla (FAO-suuralue 48.1 Antarktis),
- eteläisten Orkneysaarten vesialueella (FAO-suuralue 48.2 Antarktis),
- Etelä-Georgian vesialueella (FAO-suuralue 48.3 Antarktis),
näillä alueilla muiden lajien pyynnin yhteydessä saadut Notothenia rossiin sivusaaliit rajoitetaan tasolle, joka mahdollistaa kalakannan suotuisimman uudistumisen.
3. Champsocephalus gunnarin kohdennettu kalastus on kielletty Etelä-Georgian vesialueella (FAO-suuralue 48.3 Antarktis) 1 päivästä huhtikuuta 1 päivään lokakuuta 1988. Tämän suojelukauden aikana kaikki muita kuin tieteellisiä tutkimustarkoituksia varten suoritettu Champsocephalus gunnarin, Notothenia rossiin, Notothenia gibberifronsin, Chaenocephalus aceratuksen ja Pseudochaenichthys georgianuksen kalastustoiminta on kielletty FAO-suuralueella 48.3 Antarktis.
(*) Tässä asetuksessa tarkoitetut FAO-alueet määritellään komission tiedonannossa 85/C 335/02 (EYVL N:o C 335, 24.12.1985, s. 2)."
2) Lisätään seuraavat artiklat:
"5 a artikla (*)
Saalisrajoitukset
1. Champsocephalus gunnarin FAO-suuralueella 48.3 Antarktis 1 päivän heinäkuuta 1987 ja 30 päivän kesäkuuta 1988 välisenä aikana pyydettyjen saaliiden määrä rajoitetaan TAC:llä 35 000 tonniin.
2. Komissio vahvistaa, vastaanotettuaan CCAMLR: ltä tarvittavat tiedot, asetuksen (ETY) N:o 2241/87 11 artiklan 3 kohdan mukaisesti päivämäärän, jolloin 1 kohdassa vahvistettu TAC katsotaan täyttyneeksi yhteisön alusten ja muiden kyseisten alusten pyytämien saaliiden osalta.
3. Edellä 2 kohdan nojalla vahvistetusta päivämäärästä lähtien kaikki muita kuin tieteellisiä tutkimustarkoituksia varten suoritettu Champsocephalus gunnarin, Notothenia rossiin, Notothenia gibberifronsin, Chaenocephalus aceratuksen ja Pseudochaenichthys georgianuksen pyynti kielletään FAO-suuralueella 48.3 Antarktis, ja yhteisön alusten on keskeytettävä näitä lajeja olevien saaliiden säilyttäminen aluksella, niiden jälleenlaivaus ja aluksesta purkaminen, jos ne on pyydetty kyseisellä suuralueella tämän päivämäärän jälkeen.
2 b artikla (*)
Saalisilmoitus
1. Suuralueella FAO 48.3 Antarktis pyydetyistä Champsocephalus gunnari -lajin saaliista on tehtävä ilmoitus tämän artiklan mukaisesti, sanotun kuitenkaan rajoittamatta asetuksen (ETY) N:o 2241/87 5 9 artiklan soveltamista.
2. Jäsenvaltion, jonka lipun alla kyseinen alus purjehtii tai jossa se on rekisteröity, on ilmoitettava komissiolle yhteisön alusten 1 päivän heinäkuuta 1987 ja tämän asetuksen voimaantuloa seuraavan kuukauden päättymisen välisenä aikana pyytämät kokonaissaaliit aluskohtaisesti ryhmiteltynä mainitun ajanjakson päättymistä seuraavan 10 päivän aikana.
3. Edellä 2 kohdassa tarkoitetun ajanjakson jälkeen pyydettyjen saaliiden ilmoittamiseksi jokainen kalenterikuukausi jaetaan kolmeen kirjaimilla A, B ja C merkittyyn ilmoituskauteen, jotka ajoittuvat tässä järjestyksessä kuukauden 1. 10. päivään, 11. 20. päivään ja 21. päivästä kuukauden viimeiseen päivään.
Jokaisen jäsenvaltion on ilmoitettava komissiolle viimeistään kolmantena työpäivänä kunkin ilmoituskauden päättymisestä, kyseinen kuukausi ja ilmoituskausi mainiten, aluskohtaisesti ryhmitellyt kokonaissaaliit, jotka sen oman lipun alla purjehtivat tai sen alueella rekisteröidyt alukset ovat pyytäneet edellisen ilmoituskauden aikana.
4. Komissio ilmoittaa CCAMLR:lle 2 ja 3 kohdan mukaisesti vastaanottamiensa ilmoitusten perusteella jokaisen ilmoituskauden päättyessä yhteisön alusten edellisen ilmoituskauden aikana pyytämät kokonaissaaliit.
(*) Tässä asetuksessa tarkoitetut FAO-alueet määritellään komission tiedonannossa 85/C 335/02 (EYVL N:o C 335, 24.12.1985, s. 2)."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 23 päivänä kesäkuuta 1988.